EL ECB -PUBLIC  
 
ΓΝΩΜΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ  
της 11ης Ιουνίου 2021  
σχετικά με το ρόλο της  Κεντρικής Τράπεζας της Κύπρου όσον αφορά την έκδοση κυβερνητικών 
εγγυήσεων προς όφελος πιστωτικών ιδρυμάτων  
(CON/ 2021/ 21) 
 
Εισαγωγή και νομική βάση  
Στις 11 Μαΐου 2021 η Ευρωπαϊκή Κεντρική Τράπεζα (ΕΚΤ) έλαβε αίτημα του Yπουργείου Οικονομικών της 
Κυπριακής Δημοκρατίας για τη διατύπωση γνώμης σχετικά με α ) τον περί της Έκδοσης Κυβερνητικών 
Εγγυήσεων προς Πιστωτικά Ιδρύματα για την Παραχώρηση Δανείων σε Επιχειρήσεις και Αυτοτελώς 
Εργαζομένους Νόμο του 20211 (εφεξής ο « Νόμος») και β) σχέδιο του περί της Έκδοσης Κυβερνητικών 
Εγγυήσεων Προς Πιστωτικά Ιδρύματα για τη ν Παραχώρηση Δανείων σε Επιχειρήσεις και Αυτοτελώς 
Εργαζομένους Διατάγματος2 (εφεξή ς το «σχέδιο διατάγματος»).  
Η γνωμοδοτική αρμοδιότητα της ΕΚΤ βασίζεται στ o άρθρo  127 παράγραφος 4 και στ o άρθρ o 282 
παράγραφος 5 της Συνθήκης για τη λειτουργία της Ευρωπαϊκής Ένωσης (ΣΛΕΕ) , δεδομένου ότι ο Νόμος 
περιέχει διατάξεις που αφορούν την Κεντρική Τράπεζα της Κύπρου ( ΚΤΚ)  και τα καθήκοντα που ανατίθενται 
στην ΕΚΤ βάσει του άρθρου 127 παράγραφος 6 της Συνθήκ ης σχετικά με τις πολιτικές που αφορούν την 
προληπτική εποπτεία των πιστωτικών ιδρυμάτων.  Η παρούσα γνώμη εκδόθηκε από το διοικητικό 
συμβούλιο, σύμφωνα με το άρθρο 17.5 πρώτη πρόταση του εσωτερικού κανονισμού της Ευρωπαϊκής 
Κεντρικής Τράπεζας.  
 
1. Σκοπός του Νόμου και του σχεδίου διατάγματος  
1.1 Ο Νόμος εξουσιοδοτεί τον Υπουργό Οικονομικών  να εκδίδει , κατόπιν έγκρισης της Γενικής 
Διεύθυνσης Ανταγωνισμού της Ευρωπαϊκής Επιτροπής  και με την επιφύλαξη τυχόν απαιτήσεων που 
θέτει η Ευρωπαϊκή Επιτροπή , κυβερνητικές εγγυήσεις συνολικού ποσού έως ενός δισεκατ. ευρώ 
προς όφελος πιστωτικ ών ιδρυμάτων  με σκοπό τη χορήγηση από αυτά νέων χαμηλότοκων δανείων 
προς  επιχειρήσεις  ή/και αυτοτελώς εργαζομένους3. Οι εν λόγω εγγυήσεις δίδονται  με σκοπό την  
αύξηση της ρευστότητας  στην οικονομία  και δεν πρέπει να χρησιμοποιούνται  με σκοπό  τη 
διευκόλυνση της αποπληρωμή ς ή αναδιάρθρωση ς ανεξόφλητων δανείων , εξυπηρετούμενων ή μη . 
Τα πιστωτικά ιδρύματα οφείλουν να μετ ακυλίουν  το πλεονέκτημα των εγγυήσεων στις επιχειρήσεις 
 
1  Ο περί της Έκδοσης Κυβερνητικών Εγγυήσεων προς Πιστωτικά Ιδρύματα για την Παραχώρηση Δανείων σε 
Επιχειρήσεις και Αυτοτελώς Εργαζομένους Νόμος του 2021 (Ν. 110( I)/2021).  
2  Το περί της Έκδοσης Κυβερνητικών Εγγυήσεων Προς Πιστωτικά Ιδρύματα για την Παραχώρηση Δανείων σε 
Επιχειρήσεις και Αυτοτελώς Εργαζομένους Διάταγμα του 2021.  
3  Το συνολικό ποσό των προβλεπόμενων κυβερνητικών εγγυήσεων περιλαμβάνει : 300.000.000 ευρώ για δάνεια σε 
αυτοτελώς εργαζομένους και πολύ μικρές επιχειρήσεις· 550.000.000 ευρώ για δάνεια σε μικρές και μεσαίες 
επιχειρήσεις· και 150.000.000 ευρώ για δάνεια σε μεγάλες επιχειρήσεις.  
ECB -PUBLIC  
2 ή/και  στους  αυτοτελώς εργαζομένους  που λαμβάνουν τα νέα δάνεια.  Οι εν δυνάμει δανειολήπτες 
πρέπει να αποδε ικνύουν ότι δεν αντιμετώπιζαν οικονομικές δυσκολίες στις 31 Δεκεμβρίου 2019, 
αλλά ότι αντιμετωπίζουν τέτοιου είδους δυσκολίες ως αποτέλεσμα των επιπτώσεων της πανδημίας  
της νόσου COVID -19 μετά την εν λόγω ημερομηνία . Στο επεξηγηματικό σημείωμα  που συνοδεύει το 
αίτημα διαβούλευσης του Υπουργείου Οικονομικών διευκρινίζε ται ότι σκοπός του Νόμου είναι η 
αντιμετώπιση των αποτελεσμάτων  των μέτρων  που λήφθηκ αν για την ανάσχεση  της πανδημίας της 
νόσου COVID -19. 
1.2 Ο Νόμος ορίζει ότι οι κυβερνητικές  εγγυήσεις πρέπει να δοθούν  μέχρι τις 31 Δεκεμβρίου 2021 για 
περίοδο όχι μικρότερη των τριών μηνών και όχι μεγαλύτερη των  έξι ετών. Επιπλέον, οι εγγυήσεις 
αυτές πρέπει να καλύπτουν ζημίες που ενδεχομένως προκύ πτουν από τα χορηγού μενα δάνεια,  με 
ανώτατο όριο κάλυψης 70% για την κυβέρνηση και 30% για το πιστωτικό ίδρυμα . Οι εν δυνάμει 
δανειολήπτες  υποχρεούνται να εξασφ αλίζουν τα δάνεια με εγγραφή υποθήκης επί οποιωνδήποτε μη 
υποθηκευμένων ακινήτων ή λοιπών περιουσιακών στοιχείων  τους, εκτός εάν δεν διαθέτουν  τέτοια 
ακίνητ α ή περιουσιακ ά στοιχεί α, οπότε το χορηγού μενο  δάνειο θα είναι μη εξασφαλισμένο . Τα δάνεια 
μπορούν να χορηγούνται στους εν δυνάμει δανειολήπτες για την κάλυψη αναγκών ρευστότητας, 
κεφαλαίου κίνησης και επενδύσεων στην Κύπρο . Σε περίπτωση που το  αίτημα για χορήγηση δανείου  
απορριφθεί από πιστωτικό ίδρυμα , ο αιτών  έχει δικαίωμα να υποβάλει παράπον ο στην Επιτροπή 
Παρακολούθησης που αναφέρεται  παρακάτω  στην παράγραφο 1.4 . 
1.3 Περαιτέρω, ο Νόμος ορίζει ότι τα πιστωτικά ιδρύματα θα καλούνται να υποβάλουν αίτημα για τη 
χορήγηση κυβερνητικ ών εγγυήσε ων εντός τριάντα  ημερών από την έκδοση του σχεδίου υπουργικού 
διατάγματος από τον Υπουργό Οικονομικών . Θα ακολουθεί η σύναψη σύμβαση ς μεταξύ της 
κυβέρνησης και των επιμέρους ενδιαφερόμενων πιστωτικών ιδρυμάτων, με τη λήξη της οποίας θα 
παύει να ισχύ ει η οικεία κυβερνητικ ή εγγύηση . Οι κυβερνητικ ές εγγυήσε ις θα κατανέμονται στα 
επιμέρους πιστωτικά ιδρύματα με βάση τη  συμβολή των τελευταίων  στο σύνολο των εγχώρι ων 
καταθέσεων  και στο σύνολο των  εξυπηρετούμεν ων εγχώρι ων δανείων , εξαιρουμένων , αφενός,  των 
ποσών που σχετίζονται με εταιρ είες οι οποίες είναι καταχωρισμένες ή εγκατεστημένες στην Κύπρο , 
αλλά δεν διαθέτουν  φυσική παρουσία  στην επικράτειά της,  και, αφετέρου,  των διατραπεζικών 
καταθέσεων και δανείων. Οι κυβερνητικές εγγυήσεις θα δίδονται  έναντι καταβολής αναλογικού  
τέλους από τα πιστωτικά ιδρύματα . Το ανώτατο ποσό εγγυήσεων  που μπορεί να χορηγ ηθεί σε  
πιστωτικό ίδρυμα  είναι 25% του κεφαλαίου πρώτης και του κεφαλαίου δεύτερης κατηγορίας του στις 
31 Δεκεμβρίου 2020.  
1.4 Με την επιφύλαξη  των εξουσιών της ΚΤΚ συστήνεται με τον Νόμο Επιτροπή Παρακολούθησης για 
την παρακολούθηση της εφαρμογή ς των διατάξε ών του και των διαταγμάτων που εκδίδονται κατ’ 
εξουσιοδότησή του , καθώς  και για τον συντον ισμό της  ορθή ς και αποτελεσματική ς εφαρμογή ς τους.  
H Eπιτροπή Παρακολούθησης θα συγκροτείται από τον Γενικό Λογιστή ή τον Βοηθό Γενικό Λογιστή, 
ο οποίος ενεργεί ως πρόεδρος, από έναν λειτουργό του Υπουργείου Οικονομικών ο οποίος ορίζεται 
από τον Υπουργό  Οικονομικών, από δύο λειτουργούς της ΚΤΚ οι οποίοι ορίζονται  από τον Υπουργό  
Οικονομικών ύ σ τ ε ρ α  α π ό  σ ύ σ τ α σ η  τ ο υ  Δ ι ο ι κ η τ ή  τ η ς  Κ Τ Κ ,  κ α θ ώ ς  κ α ι  α π ό  τ ο ν Γ ε ν ι κ ό  Ε λ ε γ κ τ ή  ή  
εκπρόσωπό του, ο οποίος συμμετέχει ως παρατηρητής. Η Επιτροπή Παρακολούθησης υποχρεούται 
να συντάσσει ανά δίμηνο έκθεση προς ενημέρωση του Υπουργού για όλα τα θέματα αρμοδιότητάς 
της, η οποία πρέπει να κατατίθεται  ανά δίμηνο στην Κοινοβουλευτική Επιτροπή Οικονομικών και 
ECB -PUBLIC  
3 Προϋπολογισμού. Ο Υπουργός επίσης ενημερώνει την εν λόγω Κοινοβουλευτική Επ ιτροπή ανά 
τρίμηνο  σχετικά με την παραπάνω  έκθεση . 
1.5 Ο Νόμος εξουσιοδοτεί τον Υπουργό Οικονομικών να εκδίδει διατάγματα για την εξασφάλιση της 
αποτελεσματικότερης εφαρμογής των διατάξεών του και , ειδικότερα , να ρυθμίζει θέματα όπως η 
διαδικασία και οι όροι χορήγησης των εγγυήσεων, το ύψος του τέλους που καταβάλλουν τα 
πιστωτικά ιδρύματα, το εφαρμοστέο επιτόκιο , καθώς  και σύσταση προς τα πιστωτικά ιδρύματα για 
αναστολή της καταβολής των δόσεων  για χρονικό διάστημα 12 μηνών από την έναρξη της δανειακής 
σύμβασης , εξαιρουμένου  του ποσού που αφορά τόκους . 
1.6 Σε περίπτωση παράβασης των διατάξεων του Νόμου  ή/και των διαταγμάτων που εκδίδονται κατ’ 
εξουσιοδότησή του ή των όρων χορήγηση ς των εγγυήσεων από πιστωτικό ίδρυμα ή δανειολήπτη ο 
Υπουργός Οικονομικών μπορεί να επιβάλει διοικητικό πρόστιμο ύψους το οποίο κυμαίνεται από 
1.000 έως 500.000 ευρώ , ανάλογα με τη σοβαρότητα  της παράβασης , και πρόσθετη επιβάρυνση 
ποσού ύψους από 100 έως 50.000 ευρώ για κάθε ημέρα συ νέχισης της παράβασης,  λαμβανομένης 
υπόψη της σοβαρότητας της παράβασης . Πριν από τ ην επιβολή του προστίμου  ο Υπουργός πρέπει 
να διαβουλεύεται με την ΚΤΚ προκειμένου να διασφαλ ίζεται ότι το ύψος του προστίμου  δεν 
δημιουργεί κινδύνους για  τη χρηματοπιστωτική σταθερότητα. Πριν από την επιβολή του προστίμου 
ο Υπουργός πρέπει επίσης να ειδοποι εί το οικείο  πιστωτικό ίδρυμα ή τον οικείο δικαιούχο δανείου , 
να του εξηγεί τους λόγους για τους οποίους πρόκειται να ληφθούν μέτρα  σε βάρος του  και να  του 
παρέχ ει το δικαίωμα υποβολής παρατηρήσεων εντός δεκαπέντε ημερών από την ειδοποίηση.  
1.7 Το σχέδιο διατάγματος  καθορίζει τις λεπτομέρειες που αφορούν  τη χορήγηση  των κυβερνητικών 
εγγυήσεων, περιλαμβανομένων, ενδεικτικά, του ύψους και του επιτοκίου των νέων δανείων, του 
ορισμού των ζημιών που μπορούν να καλυφθούν βάσει  του πλαισίου , των κριτηρίων κατανομής των 
εγγυήσεων σε πιστωτικά ιδρύματα και των μηχανισμών ελέγχου  της χρήση ς των εγγυήσεων  από 
εκείνα.  
 
2. Παρατηρήσεις  
2.1 Η ΕΚΤ σημειώνει  ότι η Επιτροπή Παρακολούθησης που συστήνεται με τον Νόμο επιφορτίζεται με τις 
αρμοδιότητ ες α) παρακολούθηση ς της εφαρμογής των διατάξεων του Νόμου και των διαταγμάτων 
που εκδίδονται κατ’ εξουσιοδότησή του και β) συντονισμ ού της ορθής και αποτελεσματικής 
εφαρμογής τους . Εξάλλου, η  Επιτροπή  Παρακολούθησης υποχρεούται να ενημερώνει τον Υπουργό  
Οικονομικών για όλ α τα θέματα της αρμοδιότητάς της και να υποβάλει τη σχετική έκθεσή της στην 
Κοινοβουλευτική Επιτροπή Οικονομικών και Προϋπολογισμού . 
2.2 Η ΕΚΤ αντιλαμβάνεται  ότι ο ρόλος της Επιτροπή ς Παρακολούθησης, όπως αυτός υποδηλώνεται από 
την ονομασία της, περιορίζεται σε ρόλο παρατήρησης και παρακολούθηση ς και συνδυάζεται με 
καθήκον της να ενημερώνει  τις οικείες κυπριακ ές αρχές σχετικά με τις παρατηρήσεις της. Τούτο 
προκύπτει με σαφήνει α από το γεγονός ότι ο Νόμος δεν αναθέτει  στην Επιτροπή Παρακολούθησης 
εξουσίες λήψης αποφάσεων ή διακριτικές εξουσίες  όσον αφορά την εφαρμογή των διατάξεών του. 
Αντ’ αυτού, ο Νόμος της αναθέτει  απλώς  αρμοδιότητα  ενημέρωσης  σχετικά με την ορθή  και 
αποτελεσματικ ή εφαρμογή του  νομικ ού πλαισίου . Επιπρόσθετα, το γεγονός ότι  ο Νόμος δεν 
καθορίζει  διαδικαστικούς κανόνες για τα μέλη  της Επιτροπή ς Παρακολούθησης  ή για τη λειτουργία 
ECB -PUBLIC  
4 της αποτελεί πρόσθετη ένδειξη του  ότι η Επιτροπή αυτή  δεν διαθέτει κατά το ν νόμο εξουσίες όσον 
αφορά τη λήψη αποφάσεων σε θέματα που εμπίπτουν στο πεδίο εφαρμογής του Νόμου και των 
διαταγμάτων  που εκδίδονται κατ’ εξουσιοδότησή του . 
Περαιτέρω, όσο ν αφορά το καθήκον της Επιτροπής Παρακολούθησης να παρακολουθεί την 
εφαρμογή των διατάξεων του Νόμου και των διαταγμάτων  που εκδίδονται κατ’ εξουσιοδότησή του  
και, δεδομένου ότι ο Νόμος δεν της αναθέτει εξουσίες λήψης αποφάσεων ή διακριτικές εξουσίες, η 
ΕΚΤ αντιλαμβάνεται ότι η παρακολούθηση θα έχει ως αποκλειστικ ό σκοπό την ενημέρωση του 
Υπουργού Οικονομικών και της οικείας Κοινοβουλευτικής Επιτροπής.  Επισημαίνεται ότι ο Νόμος δεν 
προσδιορίζει τον τρόπο με τον οποίο θα διενεργείται στην πράξη  η εν λό γω παρακολούθηση . 
Ειδικότερα,  αυτός  δεν αναθέτει στην Επιτροπή Παρακολούθησης  ερευνητικές ή/και εποπτικές 
εξουσίες  για τη διασφάλιση της συμμόρφωσης των πιστωτικών ιδρυμάτων με τις διατάξεις του , όπως 
την εξουσία να ζητεί από αυτά πληροφορίες4 ή να ελέγχει βιβλία και έγγραφ ά τους . Ελλείψει  τέτοιων  
εξουσιών , δεν είναι δυνατόν  να συναχθεί  από τον Νόμο με ποιον  τρόπο μπορεί  να εκτελ εί η Επιτροπή  
Παρακολούθησης  τις αρμοδιότητές  της όσον  αφορά  την παρακολούθηση και τον συντονισμ ό της 
ορθής  εφαρμογής  του Νόμου  και των διαταγμάτων  που εκδίδονται κατ’ εξουσιοδότησή του . Σε κάθε 
περίπτωση η ΕΚΤ  υπογραμμίζει ότι κάθε ερευνητική ή άλλη εξουσία και κάθε καθήκον που ενδέχεται 
να ανατεθεί στην Επιτροπή Παρακολούθησης από τον νομοθέτη θα πρέπει να ασκείται αποκλειστικά 
με σκοπό την εκπλήρωση των καθηκόντων της βάσει του Νόμου και χωρίς να επηρεάζει τα 
καθήκοντα και τις εξουσ ίες που αναθέτει στην ΚΤΚ και την ΕΚΤ το δίκαιο της Ένωσης όσον αφορά  
την προληπτική εποπτεία των  πιστωτικών ιδρυμάτων . Γίνεται  ακόμη αντιληπτό  ότι η αρμοδιότητα  της 
Επιτροπής  Παρακολούθησης  να συντονίζει  την αποτελεσματική  εφαρμογή  του Νόμου  και των 
διαταγμάτων  που εκδίδονται κατ’ εξουσιοδότησή του επιδιώκει  να διασφαλίζει  την επίτευξη του 
υποκείμενο υ σκοπού  που έγκειται στη  χορήγηση νέων  χαμηλότοκων  δανείων  σε επιχειρήσεις ή/και 
αυτοτελώς εργαζόμενους στο πλαίσιο  της αύξηση ς της ρευστότητας στην κυπριακή οικονομία . 
2.4 Ο Νόμος σιωπά όσον αφορά την αρμοδιότητα  της Επιτροπής Παρακολούθησης να λαμβάνει 
παράπονα από αιτούντες των οποίων τ ο αίτημ α για χορήγηση δανείου δεν ικανοποι είται, ενώ  δεν 
ρυθμίζει  ούτε την εφαρμοσ τέα διαδικασία σε περίπτωση υποβολής παραπόνου ούτε τον ρόλο της εν 
λόγω Επιτροπής. Ελλείψει ειδικών διατάξεων, η ΕΚΤ αντιλαμβάνεται ότι η Επιτροπή 
Παρακολούθησης θα ενημερώνει απλώς τον Υπουργό Οικονομικών και τη ν οικεία Κοινοβουλευτική 
Επιτροπή για τη λή ψη των εν λόγω παραπόνων, χωρίς πάντως να έχει την εξουσία να προβ αίνει σε 
οποιαδήποτε ενέργει α για την επίλυση ή την έκδοση απόφασης  επί των διαφορών που ενδεχομένως 
θα ανακύ πτουν από τα εν λόγω παράπονα . 
2.5 Λαμβανομένων υπόψη των καθηκόντων που ανατίθενται στην Επιτροπή Παρακολούθησης, η ΕΚΤ 
αντιλαμβάνεται ότι ο ρόλος  που της επιφυλάσσει ο  Νόμος  συνίσταται  κατ’ ουσίαν σε ρόλο  
δημοσιονομικής επίβλεψης.  Η αντίληψη αυτή  ενισχύεται και από την παρουσία του  Γενικού Λογιστή 
και του Γενικού Ελεγκτή  ως προέδρου της Επιτροπής Παρακολούθησης και παρατηρητή,  αντίστοιχα.  
Ενόψει της ανάθεσης στην  Επιτροπή Παρακολούθησης της εντολής να συνδράμει την κυβέρνηση 
κατά την εφαρμογή πλαισίου κρατικών εγγυήσεων, μια ειδική ανεξάρτητη οντότητα θα ήταν πλέον 
 
4  Σημειώνεται ότι σύμφωνα με το άρθρο 12 του σχεδί ου διατάγματος τα πιστωτικά ιδρύματα υποχρεούνται να 
υποβάλλουν σε εξαμηνιαία βάση κάθε χρόνο, ή όποτε ζητηθεί από το Γενικό Λογιστήριο, ηλεκτρονικό αρχείο με 
αναλυτική κατάσταση των δανείων που παραχωρήθηκαν.  
ECB -PUBLIC  
5 κατάλληλη για την παρακολούθηση της συμμόρφωσης με τον Νόμο5. Ελλείψει οποιασδήποτε 
εντολής ή ρόλου δημοσιονομικής επίβλεψης  όσον αφορά την  ΚΤΚ, σημειώνεται ότι οι  λειτουργ οί της 
ΚΤΚ δεν είναι οι πλέον κατάλληλοι για την εκπλήρωση της εντολής αυτής.  
2.6 Ομοίως, δεδομένου  του ρόλου της ΚΤΚ ως αρμόδια ς εθνικής αρχής  για την προληπτική εποπτεία 
των πιστωτικών ιδρυμάτων στο πλαίσιο του ενιαίου εποπτικού μηχανισμού  (ΕΕΜ) , η συμμετοχή των 
λειτουργών της στην Επιτροπή Παρακολούθησης και, ειδικά, σε ενδεχόμενη ενημέρωση που αυτή 
παρέχει , μπορεί να προκαλέσει  ανασφάλεια δικαίου  όσον αφορά την ιδιότητ α υπό την οποία 
μετέχουν στην Επιτροπή  και τα καθήκοντα που ασκούν υπό την ιδιότητα αυτή, πράγμα που θα 
μπορούσε ενδεχομένως να οδηγήσει σε σύγκρουση συμφερόντων . Τούτο αποκτά  ιδιαίτερ η σημασία  
όσον αφορά την εξουσία της Επιτροπής Παρακολούθησης να λαμβάνει από αιτούντες τ ων οποίων 
το αίτημ α για χορήγηση δανείου δεν ικανοποι είται παράπονα κατά αποφάσεων  πιστωτικών 
ιδρυμάτων  τα οποία εποπτεύονται από την ΚΤΚ και τη ν ΕΚΤ στο πλαίσιο του  ΕΕΜ . Παρόλο που η 
Επιτροπή Παρακολούθησης δεν διαθέτει τυπικά  τέτοιες εξουσίες , θα πρέπει να διασφαλιστούν στ ην 
πράξη η απουσία παρεμβάσεων στις διαδικασίες διαχείρισης του πιστωτικού κινδύνου των 
πιστωτικών ιδρυμάτων και η αποφυγή συγκρούσεων συμφερόντων όσον αφορά ζητήματα 
προληπτικής εποπτείας σχετικά με την ανάγκη αποτελεσματικής διαχείρισης του πιστωτικού 
κινδύνου . 
2.7  Συναφώς , ο εθνικός νομοθέτης καλείται να επανεξετάσει με την πρώτη ευκαιρία την εκπροσώπηση 
της ΚΤΚ στην Επιτροπή Παρακολούθησης και, ως εκ τούτου, να διασφαλίσει ότι το  νομικό πλαίσιο 
θα παρακολουθείται από ανεξάρτητο όργανο που δεν μετέχει στην προληπτική εποπτεία των 
πιστωτικών ιδρυμάτων6. Ο εθνικός νομοθέτης θα μπορούσε επίσης να εξετάσει τη δυνατότητα 
καλύτερ ης οριοθέτησης των καθηκόντων και εξουσιών  της Επιτροπής Παρακολούθησης 
προκειμένου να διασφαλίσει τη σαφήνεια και ασφάλεια δικαίου κατά την εφαρμογή του Νόμου . 
2.8 Σε κάθε περίπτωση, δεδομένου ότι ο Νόμος δεν αναθέτει κανένα καθήκον στην ΚΤΚ και ότι βάσει 
των διατάξεών του η Επιτροπή Παρακολούθησης δεν διαθέτει οποιαδήποτε εξουσία λήψης 
αποφάσεων ή διακριτική εξουσία, η ΕΚΤ αντιλαμβάνεται ότι ούτε η ΚΤΚ ούτε οι εκπρόσωποί της στην 
εν λόγω Επιτροπή μπορούν να φέρουν οποιαδήποτε ευθύνη για τις δραστηριότητ ές της.  
2.9 Τέλος, ως προς  τις επιπτώσεις  για τη χρηματοπιστωτική σταθερότητα της επιβολής διοικητικών 
προστίμων σε πιστωτικά ιδρύματα και δανειολήπτες  από τον Υπουργό Οικονομικών  ο Νόμος 
επιφυλάσσει στην ΚΤΚ  συμβουλευτικό ρόλο . Δεδομένου ακριβώς ότι δεν της αναθέτει κανένα 
καθήκον, αλλά της επιφυ λάσσει συμβουλευτικό ρόλο, καθιστώντας αρμόδιο για τη λήψη αποφάσεων 
επιβολή ς προστίμων  τον Υπουργό , γίνεται αντιληπτό ότι εν προκειμένω η ΚΤΚ δεν μπορεί να  υπέχει 
καμία ευθύνη .  
2.10 Η ΕΚΤ προσδοκά  να ζητηθεί  εκ νέου η γνώμη  της σε περίπτωση  που τεθεί ζήτημα : α) ουσιαστικής  
επέκτασης του ρόλου  της ΚΤΚ πέραν  του προβλεπόμενου  στον Νόμο  και στα διατάγματα που 
εκδίδονται κατ’ εξουσιοδότησή του , καθώς  και επέκτασης της συμμετοχής της ΚΤΚ  στην Επιτροπή 
πέραν της παροχής  συμβουλών  στο πλαίσιο  της εντολής της για παρακολούθηση∙  και β) ανάθεσης 
 
5  Βλέπε παράγραφο 3.1 της γνώμης CON/2019/42  και παράγραφο 3.2.4 της γνώμης CON/2016/17 . 
6  Βλέπε παράγραφο 2 της γνώμης CON/2013/86.  
ECB -PUBLIC  
6 στην Επιτροπή αυτή εξουσιών που ενδέχεται να έχουν αντίκτυπο στην προληπτική εποπτεία των 
πιστωτικών ιδρυμάτων.  
 
Η παρούσα γνώμη θα δημοσιευτεί στο EUR -Lex. 
 
 
Φρανκφούρτη, 11 Ιουνίου 2021.  
 
[υπογραφή]  
 
Η Πρόεδρος της ΕΚΤ  
Christine  LAGARDE